รัฐบาลไทย-ข่าวทำเนียบรัฐบาล-ปลัด มท. ชื่นชมการทำงานของเจ้าหน้าที่สำนักทะเบียนทั่วประเทศที่เปิดให้บริการประชาชนช่วงวันหยุดยาว เพื่ออำนวยความสะดวกบริการพี่น้องประชาชน เน้นย้ำ ชาวมหาดไทยมุ่งมั่นบูรณาการการทำงาน
วันอังคารที่ 1 สิงหาคม 2566
01/08/2566
ปลัด มท. ชื่นชมการทํางานของเจ้าหน้าที่สํานักทะเบียนทั่วประเทศที่เปิดให้บริการประชาชนช่วงวันหยุดยาว เพื่ออํานวยความสะดวกบริการพี่น้องประชาชน เน้นย้ํา ชาวมหาดไทยมุ่งมั่นบูรณาการการทํางาน
ปลัด มท. ชื่นชมการทํางานของเจ้าหน้าที่สํานักทะเบียนทั่วประเทศที่เปิดให้บริการประชาชนช่วงวันหยุดยาว เพื่ออํานวยความสะดวกบริการพี่น้องประชาชน เน้นย้ํา ชาวมหาดไทยมุ่งมั่นบูรณาการการทํางานเพื่อ “บําบัดทุกข์ บํารุงสุข” ให้กับพี่น้องประชาชนแบบไม่มีวันหยุดราชการ
เมื่อวันที่ 31 ก.ค. 2566 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า กระทรวงมหาดไทยมีความมุ่งมั่นตั้งใจในการขับเคลื่อนการทํางานเพื่อบําบัดทุกข์ บํารุงสุขให้กับพี่น้องประชาชน โดยไม่คํานึงถึงเงื่อนไขของเวลา ที่แม้ว่าจะเป็นวันหยุดราชการ แต่ความจําเป็นในการเข้ารับบริการภาครัฐของพี่น้องประชาชนนั้นไม่ได้มีวันหยุด ซึ่งในช่วงวันหยุดยาวต่อเนื่อง กระทรวงมหาดไทยโดยกรมการปกครองได้มีหนังสือแจ้งไปยังผู้ว่าราชการจังหวัดทั่วประเทศ และปลัดกรุงเทพมหานคร มอบหมายให้สํานักทะเบียนอําเภอ สํานักทะเบียนท้องถิ่นเขต สํานักทะเบียนท้องถิ่น และจุดเคาน์เตอร์บริการอําเภอ..ยิ้มในเขตพื้นที่อําเภอ ได้เปิดให้บริการด้านงานทะเบียนราษฎรและทะเบียนบัตรประจําตัวประชาชน ระหว่างวันศุกร์ที่ 28 กรกฎาคม ถึงวันพุธที่ 2 สิงหาคม 2566 ตั้งแต่เวลา 08.30 - 16.30 น. เพื่ออํานวยความสะดวกให้กับพี่น้องประชาชน
“ขอชื่นชมและขอขอบคุณพี่น้องข้าราชการ พนักงาน ตลอดจนเจ้าหน้าที่ทุกภาคส่วน ทั้งที่ทําการปกครองจังหวัด ที่ทําการปกครองอําเภอ สํานักงานเขต และเทศบาล ที่ได้บูรณาการการทํางานเป็นทีม โดยมีทีมอําเภอ ทีมเขต ทีมท้องถิ่น บูรณาการทํางานร่วมกันด้วยใจ เป็นทีมมหาดไทยที่แข็งแกร่ง ร่วมกันทํางานด้วย Passion ที่มุ่งมั่นตั้งใจในการให้บริการอํานวยความสะดวกด้านทะเบียนราษฎรและทะเบียนบัตรประจําตัวประชาชน เพื่อที่จะบําบัดทุกข์ บํารุงสุขให้กับพี่น้องประชาชนแบบไม่มีวันหยุดราชการ” ปลัดกระทรวงมหาดไทย กล่าวในช่วงต้น
ปลัดกระทรวงมหาดไทย กล่าวต่ออีกว่า สําหรับข้อมูลภาพรวมทั่วประเทศของพี่น้องประชาชนผู้มารับบริการงานทะเบียนราษฎรและทะเบียนบัตรประจําตัวประชาชน ระหว่างวันที่ 28 - 30 ก.ค. 2566 ที่สํานักทะเบียนอําเภอและสํานักทะเบียนท้องถิ่นเขต และสํานักทะเบียนท้องถิ่น จํานวน 31,417 ราย อําเภอและเขตที่มีประชาชนมาใช้บริการมากที่สุด 5 อันดับแรก ได้แก่ 1) สํานักทะเบียนท้องถิ่นเขตประเวศ จํานวน 1,023 ราย 2) สํานักทะเบียนอําเภอเมืองนครราชสีมา จํานวน 744 ราย 3) สํานักทะเบียนอําเภอเมืองระนอง จํานวน 720 ราย 4) สํานักทะเบียนอําเภอเมืองพิษณุโลก จํานวน 468 ราย และ 5) สํานักทะเบียนอําเภอเมืองอุดรธานี จํานวน 453 ราย งานบริการที่ประชาชนมาใช้บริการมากที่สุด 5 อันดับแรก ได้แก่ 1) การขอทําบัตรประจําตัวประชาชน จํานวน 11,611 ราย 2) คําร้องทะเบียนราษฎร จํานวน 9,227 ราย 3) หนังสือรับรองการเกิด จํานวน 1,995 ราย 4) การเปลี่ยนแปลงหรือจําหน่ายรายการบ้าน 1,591 ราย และ 5) การรับแจ้งเกิด 1,082 ราย
"ในส่วนของเคาน์เตอร์บริการอําเภอ..ยิ้ม มีประชาชนมาใช้บริการ จํานวน 5,386 ราย โดยเคาน์เตอร์อําเภอ..ยิ้ม ที่มีประชาชนมาใช้บริการมากที่สุด 5 ลําดับแรก ได้แก่ 1) เคาน์เตอร์บริการอําเภอ..ยิ้ม ศูนย์การค้าเซ็นทรัลอยุธยา อําเภอพระนครศรีอยุธยา จํานวน 260 ราย 2) เคาน์เตอร์บริการอําเภอ..ยิ้ม ศูนย์บริการร่วมจังหวัดพิษณุโลก อําเภอเมืองพิษณุโลก จํานวน 253 ราย 3) เคาน์เตอร์บริการอําเภอ..ยิ้ม เซ็นทรัล มหาชัย อําเภอเมืองสมุทรสาคร จํานวน 240 ราย 4) เคาน์เตอร์บริการอําเภอ..ยิ้ม ศูนย์การค้าเซ็นทรัล พลาซา เวสต์เกท บางใหญ่ อําเภอบางใหญ่ จังหวัดนนทบุรี จํานวน 190 ราย และ 5) เคาน์เตอร์บริการอําเภอ..ยิ้ม ศูนย์การค้า Passione Shopping Destination อําเภอเมืองระยอง จํานวน 168 ราย โดยงานบริการที่ประชาชนมาใช้บริการมากที่สุด 5 อันดับ ได้แก่ 1) การขอทําบัตรประจําตัวประชาชน จํานวน 4,720 ราย 2) คัดรับรองทะเบียนราษฎร จํานวน 322 ราย 3) ย้ายทะเบียนบ้านปลายทาง จํานวน 63 ราย 4) แจ้งเกิด จํานวน 53 ราย และ 5) แจ้งย้ายเข้าทะเบียนบ้าน จํานวน 50 ราย" ปลัดกระทรวงมหาดไทย กล่าวเพิ่มเติม
ปลัดกระทรวงมหาดไทย ยังได้กล่าวอีกว่า นอกจากนี้ได้มีการเปิดบริการศูนย์ดํารงธรรมจังหวัดเพื่อให้บริการและคําปรึกษาแก่พี่น้องประชาชน ระหว่างเวลา 08.30 – 16.30 น. และเปิดศูนย์ติดต่อร้องเรียนร้องทุกข์ที่สายด่วนศูนย์ดํารงธรรม โทร. 1567 ตลอด 24 ชั่วโมง นอกจากนี้ กระทรวงมหาดไทย โดยกรมการปกครอง ยังได้พัฒนาแอปพลิเคชัน Thai Digital Identity (ThaID) หรือ ไทยดี เพื่อเป็นระบบการพิสูจน์และยืนยันตัวตนทางดิจิทัล ซึ่งประชาชนสามารถยืนยันตัวตนทําธุรกรรมอิเล็กทรอนิกส์ได้อย่างสะดวกสบายโดยไม่ต้องเดินทางไปที่หน่วยงาน โดยมีงานบริการที่สามารถใช้งานได้ เช่น การยืนยันตัวตนด้วยบัตรประชาชน หรือการดูสําเนาทะเบียนบ้านฉบับดิจิทัลผ่านทางแอปพลิเคชันและสามารถแสดงตนทั้งในสนามบินต่าง ๆ หน่วยงานภาครัฐ และภาคส่วนต่าง ๆ ในสังคม แทนการใช้บัตรประชาชนและเอกสารทะเบียนบ้านได้ สามารถดาวน์โหลดได้ง่ายทั้ง ระบบ iOS และ Android
"กระทรวงมหาดไทยยินดีและมุ่งมั่นให้การบริการด้านทะเบียนราษฎรและทะเบียนบัตรประจําตัวประชาชน ให้เป็นไปอย่างมีประสิทธิภาพ สามารถอํานวยความสะดวกและตอบสนองความต้องการของพี่น้องประชาชนในช่วงวันหยุดต่อเนื่อง จึงขอเชิญชวนพี่น้องประชาชนสามารถติดต่อขอรับบริการ ระหว่างวันที่ 28 ก.ค. - 2 ส.ค. 66 เวลา 08.30 - 16.30 น. ที่สํานักทะเบียนอําเภอ สํานักทะเบียนท้องถิ่นเขต สํานักทะเบียนท้องถิ่น และจุดเคาน์เตอร์บริการอําเภอ..ยิ้มในเขตพื้นที่ทั่วประเทศ และขอให้ทุกท่านที่กําลังจะเดินทางกลับจากการเดินทางกลับภูมิลําเนาหรือเดินทางท่องเที่ยวทัศนาจรร่วมกับครอบครัว ได้ใช้ความระมัดระวังในการขับขี่ยานพาหนะ การใช้รถใช้ถนน ทั้งนี้ หากพี่น้องประชาชนต้องการติดต่อสอบถามข้อมูลการให้บริการของทางราชการในทุกจังหวัด ติดต่อสอบถามได้ที่สายด่วนศูนย์ดํารงธรรม โทร. 1567 หรือหากต้องการขอรับความช่วยเหลือจากสาธารณภัย ติดต่อสายด่วน 1784 ตลอด 24 ชั่วโมง" ปลัดกระทรวงมหาดไทย กล่าวในช่วงท้าย
#กระทรวงมหาดไทย#บําบัดทุกข์บํารุงสุข#MOI